Die evangelie volgens die Beatles – Tuis by gdssmit.com
Tuisblad van prof. Gerrit Smit
Die evangelie volgens die Beatles
Posted on September 8, 2017 by Prof. Gerrit
Die skrywer, Steve Turner, het 'n boek geskryf waarin hy die geestelike en godsdienstige invloed van die Beatles bespreek. Die Beatles word beskou as die "band that changed the history of music forever".
Turner bespreek hoe die Beatles die hedendaagse kultuur en lewe op alle terreine beïnvloed het.
In 1966 het John Lennon 'n herrie veroorsaak toe hy gesê het: die Beatles is meer populêr as Jesus. Op daardie stadium het sy opmerking belaglik geklink. Die Beatles is 'n pop-groep en Jesus 'n geestelike leier en die Verlosser van die mensdom. Maar oor die volgende paar jaar het hierdie gewilde groep geestelike leiers geword vir 'n generasie wat 'n uittog uit die kerk gemaak het en op soek was na vastigheid in 'n wêreld waarin al die sekerheid begin verkrummel het.Liedjies met temas soos: Imagine, Nowhere man, All you need is love, The inner light, Carry that weight en Let it be dra sterk geestelike boodskappe, maar 'n boodskap dat al wat jy nodig het om gelukkig te wees is liefde, vrede, vryheid en die soeke na iets meer.
Die boek bespreek hoe dwelms, seks, 'n "anti-kerk"-teologie en die idee dat die wêreld homself van uitwissing kan red as mense mekaar liefhet die kern van die Beatles se "evangelie" was.
Waarom dink die wêreld vandag soveel anders as in die vorige eeue? Die "Gospel according to the Beatles" gee 'n duidelike antwoord.
Lees hom gerus.
Categories : Die Christelike lewe
Tags : Beatles die Beatles is meer populêr as Jesus die evangelie volgens die Beatles gds smit liefde vrede vryheid prof. Gerrit Smit Steve Turner
Previous PostWaarom laat God toe dat mense swaar kry?
Next PostReformasie 500: Die lewe en bydrae van John Wycliffe
Argief Select Month October 2018 August 2018 April 2018 March 2018 February 2018 December 2017 October 2017 September 2017 August 2017 July 2017 June 2017 March 2017 February 2017 November 2016 October 2016 September 2016
Kategorie Select Category Algemene aankondigings Antieke kultuur Bybel Die Christelike lewe Die kerk Eksegese NT Studie Patristiek Publikasies Reformasie Roeping Sosiale kommentaar Tekste Teologie